تژن
وش الہانیں گشندہ ءِ نام ءَ
جی واجہ، جی، بلوچیءِ ہستءُ نیست توئےبلوچی لبزانکءَ تو پونزے دیما بِہ دئے اگاں نا منی وڑیں شرابی بَہ کول ء تو کہ وتی جندئے سُد نیست، چے کت کننت پہ زبانءُ لبزانک ءَ ءُ چے نام پہ وت ءَ درکاریت،، جی واجہ اے تئی داتگیں نام انت شرابی کہ تو من ءَ داتگ تو ہرجاہ ءُ دیوان ءَ کہ روئے تو وت ءَ ساڑائے ءُ منءَ ایر جن ئےکہ شائر چشیں شومیں شرابی یے بے سُدّیے، کچکے گندیت شئیرے لک ایت ءُ ھرے گندیت ءُ شئیرے لک ایت، واہ بئی واہ
منءَ تو دنیاءِ ہرکنڈءَ ہمے رنگءَ سُبکین ءُ تہلیں نام دئے ءُ منی رسوائیءِ دمبءَ ئےءُ وتی توسیپ ءُ ستاہ ءُ گلاھگءَ سیر نہ کن ئے،
کہ من فلان ءَ جاہ ءَ شئیر ے چوگشتگ ءُ فلانی ءِ جنک منی سرا آشک ءُ گنوک بوتگءُ من فلان ءُ فلان جاہ ءَ شئیر گشتگ فلانی ءِ جن ءَ مردمانی دیما منی پیشانی چُک اتگ ءُ گریتگ من فلان ءَ جاہ ءَ شئیر گشتگ فلانی ءِ جنکءَ چہ پسیل ءَ جمپ جتگ، ءُ کوہمرادءِ پاکیں درگاہءَ منی کجام شئیرانی توسیپ بچن ڈئے بجن زالم تیلے وَ نہ لگیّت ھھھھھھ
ھھھھ اے تئی وت ستائی انت اے تئی وت گلائی اِنت بچلُک انان ءَ ببئے ھھھھھھھ
کہ تو بے ترسءُ لرزءَ وت ءَ چشت ءُ برزءُ من ءَ ایر جنئگ ءَ ئے نوں من ترا یات دئیگ لوٹ آں کہ تئی یاداشت کم زور انت گشندہ ساب،،،،، بے منیءَ تئی باجا گنگ بیت بے منیءَ تئی لنکک نہ زان انت کہ چوں بُسر اَنت ؟ بے منی ءَ تئی زبان گنگ بیت، تئی زبان من آں، تئی لاپ من آ ں، کہ تو منی شئیراں گشئے ءُ لاپ والین ئے کشپل ھھھھھھھ اے شئیر منی انت کہ تو گوں باجاءَ وت ءَ مست کن ئے ءُ آدگراں ھم گنوک ءُ شیپتال کنئے بے منی شیرانی ءَ تو چون مست بئے ؟ ءُ دگراں چوں ڈمبرین ئے؟ بے ھال مہ بْو
کہ آ شہرءَ تو شیر گشتگ جنکے تئی سرا گنوک بوتہ آ کرامات کئی بوتہ؟ منی
پدا کدی تو منی چارگءَ دوبر کائے
دنیگا ہپتگے پورا نہ اِنت تو در کائے==مجید آجز
ہمے دابءَ تو گشئگ ءَ ئے کہ
فلانی ءِ جنکءَ چہ پسیلءَ جمپ جتگ منی شئیر ئےِ اشکتگ انت ھھھھھ تئی شئیر؟
ترا شئیرے ہست ھھھھھھھھ گوک دُزّ
دل چوسروزءَ ساز بیت تئی ترانگ ءَ وھدے کپ آں
دنیا چہ من ناراز بیت تئی ترانگ ءَ وھدے کپ آں===کازی مبارک
اے شئیرءِ منی ھیالءَ منی اِنت تو لڈانی وکیل ئے ھھھھھھھھ
دیمترءَ تئی گشئگ اِنت کہ فلانی ءِ جن ءَ را منی شئیراں انچو گنوک کتگ کہ مردمانی دیمءَ گریتگءُ منی پیشانی ئےِ چُک اتگ بجن ڈئے مُرُو ھھھھھ پدا تئی شئیر ؟
ھھھھھھ اے شئیر منی انت، من ء شائرءِ تئی چیا ؟ ھھھھھھ
شپاں تئی ترانگءِ کئیپ اںتءُ ماھیں کدہ پکار انت
منءَ اے ساہ اگاں دوست انت تئی ماھیں دامن ءِ تار انت،،،،،،منیر مومن
تئی دیمترءِ وت گلائی کوہمرادءِ پاکیں دربارءَ تئی شئیرانی کجام توسیپ ؟
ھھھھھھ لاگُو گنوک ھھھھھھھ
بیائے رویں نوں چوگانءَ
کوہِ مراد ءِ میدان ءَ ،،،،،،جےکےجلالی
نوں بگش گنوک من آں کہ توئے؟
شرابیءُ شیپتال تو کہ من؟
ھھھھھھھھھھھھھھھھھھھھھھ
بلئے دلا نہ کن ئے کہ منی سبرءَ جواب داتگ اَت
پمشکا من ترا راہ پیشدات
انان ءَ ببئے اے اولی بہر اِنت
تئی وتی شائر
جےکےجلالی